c: text/html

text:
Guera Friu
Periodo di enemistad (1945-1989) entre e kapitalismo West y e communismo Oost, na unda nunca nan a cuminsa cu un berdadero guera entre e dos paisnan poderoso Merca y Union Sovietico. E enemistad aki a tuma luga na un nivel politico, ideologico, economico, tecnologico, militar y informativo. Nan nunca a tuma accion directo contra otro, nos por yama cu esaki tawata un guera 'friu'. E tempo aya tawatin hopi tension rond mundo. Nan a marca masha grandi mes den historia di guera na mita di siglo XX.
Termino di e nomber[editá | editá fuente]
Depues Di Dos Guera Mundial Merca y Union Siovetica (awo: Rusia) tawata e paisnan esun di mas poderoso rond mundo. Ta bisa cu Guera Friu tawata un tempo unda tawatin hopi menasa y cu lo ataca otro cu arma. Nunca a tuma luga, pero semper hende tawata cana cu hopi miedo. Nunca tawatin victoria of honor. Por bisa tambe Di Tres Guera Mundial of Guera Friu.
Antecendete[editá | editá fuente]
Tin masha desacuerdo over di e cuminsamento di Guera Friu. Mayoria di e historiadonan ta sten cu e guera aki a cunsa na cabamento di Di Dos Guera Mundial, otro ta bisa cu el a inica na cuminsamento di Prome Guera Mundial. E doctrina di capatilismo y comunismo a boks cu otro na 1917, unda Rusia a sali victorioso. Ta bisa cu Rusia tawata e prome pais comunista. Esaki tawata e prome sosodemento cu a hiba un considerabel erosion di e Rusia Mericano. Algun evento despues di Prome Guera Mundial a fomenta sospecho y desconfiansa entre e Mercano- y Sioveticonan: e idea di Bolshevists tawata pa caba cu capitalismo y introduci e sistema di comunista, e retiro di Rusiano despues di II Guera Mundial tras di e firma di Tratado di Brest-Litovsk cu Imperio Aleman, e intervencion di Merca pa sten Movimento Blanco durante e Guera Civil Rusia y e rechaso di Merca a duna di conoce cu diplomaticamente na Union Siovetica na 1933.
Oost y West hunto[editá | editá fuente]
Na aña 1938 Hitler tabata kier Checoslovakia, paso eynan tabatin hopi Alemannan, su hende.
Francia y Gran Britania a invita Alemania y Italia den un Conferencia di Munich na aña 1938 na unda nan a dicidi pa duna Hitler mita di Checoslovakia en cambio pa paz. Union Sovietica no a wordo invita.
Na maart 1939 Hitler a tuma ful over Checoslovakia, ful e pida na unda nan no a palabra. Francia y Gran Britania a busca e tempo ey contacta cu Stalin, pero Stalin haya e sensato pa no cay un tratado di atake cu Hitler. Na september 1939 Hitler y Stalin a ocupa Polonia y nan a parti e pais. Francia y Gran Britania a declara Hitler rib'e guera. E Di Dos Guera Mundial a cuminsa.
Na 1941, situacion di guera a cambia. Alemania a gana Union Sovietiko. Merca tambe a bay guera cu Alemania. E enemigo di Hitler mester a traha hunto. Nan a haci lo siguiente:
- Gran Britania y Merca a manda material monderno di guera pa Union Sovietica.
- Churchill, Stalin y Roosevelt a discuti over Europa. Den un tratado, Carta Atlantica, na unda Europa no mag di wordo ocupa. P'esey e pueblo Europeo a haya autodeterminacion: e derecho pa kies nan mesun gobierno.
- E tres lidernan a discuti referente na e guera contra Hitler. Na aña 1944 Gran Britania y Merca a kere cu ta bay cuminsa un antoho na West-Europa.
Na aña 1943 e situacion di guera a cambia. Union Sovietica a derota e ehercito Aleman na Stalingrad y a cuminsa cu avance den Europa. Stalin tabata kier su poder bek na e zona unda Union Sovietica tabatin na aña 1941. West no tabata kier esey, pero Union Sovietica tabatin mester di Hitler pa derota.
E Tres Lidernan Grandi a reuni na februari 1945 na un Conferencia di Yalta.
- E minister-presidente Britanico: Churchill
- E presidente Mericano: Roosevelt
- E lider partido Ruso: Stalin
Nan a palabra tocante e ambito di influenca den Europa. Nan a palabra cu cua pais lo tin influencia den cua zona di Europa. Durante e conferencia aki tambe a wordo palabra cu Union Sovietica di Berlin ta bay wordo parti den devocion pa un periodo entre e aliadonan. Francia y Gran Britiania no tawata mas cu e paisnan poderoso na 1945. Nan a perde nan colonia, paso e habitantenan di e zona ey tabata ker biba indepediente. Francia y Gran Britania a perde bou di tur circunstancia hopi placa door di e guera. Specialmente Francia cu tabata tin hopi daño di guera.

robotstxt: allowed

filter: keep


text:
PAGINA 32
DIARIO
DIAMARS 17 DECEMBER 2013
Pasaheronan Venezolano disgusta cu Tiara Air dialuna marduga
ORANJESTAD(AAN):Falta di comunicacion y splicacion ta pone pasaheronan cuminsa rebeldia y cu nan razon hopi biaha. Un pasahero no por wordo laga atras di transito sin e speranza cu e lo sali cu un siguiente vuelo. Dialuna marduga algo pasa di 4or polis a bai duna asistencia na aeropuerto. Na yegada a topa cu un grupo di alrededor di 24 Venezolano cu a bula cu Tiara Air for di Maiquetia pa sigui pa Bonaire of Fort Lauderdale. Pasaheronan a splica cu nan mester a sali for di Venezuela diadomingo 3or di atardi. Esey nifica cu for di trempan a sali for di nan cas pa asina evita cualkier contra tiempo na caminda pa aeropuerto di Venezuela. Pa 9or nan a yega aeropuerto pa pa chek in y asina bin Aruba cu Tiara. Ora 3or a bati a bin tende cu e vuelo ta sali
awor 5or. Mientrastanto a cambia esaki pa 7or. Na dado momento e pasaheronan a bin tende cu pa 7or no por sali pasobra mirando cu tin problema cu permiso pa Tiara. E pasaheronan a bin tende cu e lo tin di haber cu e orario. Asina mes a logra pa e vuelo sali finalmente pa Aruba. Ora a yega Aruba ata otro problema. Entre e pasaheronan tin cu mester a sali pa Bonaire y e grupo aki a keda pega. E grupo mas grandi di alrededor 15 pasahero mester bai Fort Lauderdale y mirando cu nan a perde e vuelo di diadomingo awor no tin lugar riba e vuelo di dialuna. E lo ta completo parce. Mientrastanto e pasaheronan a pasa henter e anochi na aeropuerto sin un asistencia di Tiara Air. Ora cu a cuminsa rezona nan voz mas fuerte polis a wordo yama. Tin cantidad di menor
Himalaya a caba di ricibi tur producto pa spirito di Navidad…. Himalaya a hanja hopi regalo pa Pasco… Himalaya ta ricibiendo e revista di Alfonso Leon…. Himalaya ta hanja agenda , calender, buki y productonan cu Alfonso Leon ta recomenda… Himalaya tin un sra. cu ta prepara bo cartera pa 2014 Himalaya tin tur cos pa bo banjo di pa dispidi 2013 y pa habri un super 2014 prospero… Himalaya tin tur sorto di sensia na palito y pa carbon…..
Himalaya ta wardabo..
Jama pa mas info 583-1728
Afl.
50,-
tambe den e grupo y tabata un situacion fastioso. A wordo bisa na e grupo pa Merca cu kizas lo regla pa nan bai via Curacao pero esaki no ta oficial. A tende cu lo busca un espacio na Cruz Cora pero 5or di marduga a bati y nada. E pasaheronan di Venezuela tin mas problema. Nan no ta bin cu placa suficiente pa por gasta na Aruba of otro pais cu no ta e destinacion. E pasaheronan mes a splica cu na Venezuela ta activa nan tarheta di credito pa e destinacion final cu nan ta bai. Pesey esnan cu ta pega na Aruba y cu mester bai Merca of Bonaire no por haci nada. Nan a keda di warda mainta habri pa mira kiko ta bai pasa cu nan. E ta un disgusta grandi pa e famianan aki cu atrobe pa motibo di mesun aerolinea ta perhudicando mas pasahero cu ta keda pega na Aruba.
DIAMARS 17 DECEMBER 2013
Martijn Clarijs (TNO):
E sistema SOBEK pa prome biaha a wordo aplica den awanan exotico e ta detecta loke tin den lama a base di zonido
PAGINA 43
DIARIO
Ciere di fin di aña na Biblioteca ORANJESTAD (AAN): Anteriormente Biblioteca Nacional Aruba a publica un comunicado encuanto cambio di orario pa fin di aña. Esaki no ta corecto. Biblioteca Nacional Aruba ta habri dia 20 di december te 4or. Dialuna dia 23 di december segun orario regular. Biblioteca Nacional Aruba ta cera pa e dianan
di Pasco, dia 24 te cu 26 di december. Biblioteca ta habri diabierna dia 27 di december, orario normal. Dialuna dia 30 di december biblioteca ta habri te 8or di anochi. Dia 31 di december te cu dia 2 di januari biblioteca ta cera. Porta ta habri back diabierna dia 3 di december segun orario normal. Esaki ta mescos pa
Dept. Arubiana. Riba e dianan menciona cu biblioteca ta habri, Mediateca escolar tambe ta habri pero te 5or di atardi. Ta pidi dispensa pa cualkier confusion. Gerente y staf di Biblioteca Nacional Aruba ta desea henter pueblo di Aruba dushi dianan di fiesta y un bon cambio di aña.
“Remodelacion di molinanan di biento ta continua”
Proyecto di Departamento di Agricultura, Cria y Pesca (Santa Rosa) na bienestar di e sector primario
ORANJESTAD (AAN): Tur cos cu ta biba y move riba y bao di awa ta produci zonido y cada zonido tin un “signature” cual ta forma e base pa detecta kico nan ta. Sea ta un hende cu ta sambuya of landa, un pisca, un boto, of hasta coral, tur tin un “acoustic signature”, cual ta wordo midi, interpreta y ta wordo programa pa e sistema yama SOBEK por detecta y distingui nan, Martijn Clarijs di TNO a splica. Clarijs, como e persona encarga na TNO cu desaroyo di solucionnan pa cu “waterside security”, ta na Aruba cu un ekipo pa midi zonidonan rond di e waf di crucero y instala un sistema SOBEK cu lo wordo getest na Aruba dialuna proximo. A test e sistema aki caba na Hulanda, pero ta pa prome biaha cu e ta wordo aplica den “awanan exotico”, Martijn Clarijs a bisa. E tecnologia no t’ey ainda, pero ta den desaroyo completo, Martijn Clarijs a bisa. TNO ta e institucion pa ciencia aplica di Hulanda, cual tin un oficina na Aruba. TNO ta desaroya sistemanan cu ta funciona, ta test esaki, pero no ta produci esakinan pa benta. Pa cu comercialisacion di e sistema SOBEK, TNO ta den contacto cu partnernan industrial cu ta interesa pa produci esaki ora cu e proyecto keda cla, Clarijs a elabora. El a añadi cu dentro di algun aña SOBEK lo por ta riba mercado. TNO ta contento di por conta cu e envolvimento di Aruba Ports Authority (APA) y e interes di e organisacion
pa cu siguridad di e waf pa banda di awa. Clarijs a subraya cu actualmente loke tin internacionalmente pa cu siguridad pa banda di awa den wafnan ta solamente un lista di recomendacion, no tin obligacion manera ta e caso di “landside”. Pa cu e parti di “na tera” APA tin tur opcion di siguridad cubri, cual ta encera entre otro heki y muraya, badge special pa esunnan cu ta cualifica y permiti pa ta den e area protegi y agentenan di siguridad na puntonan strategico. Esakinan tur ta wordo regula pa ISPS. Aruba kier bay un paso mas leu y manera Director Interino di APA, Humphrey Tromp a bisa, no tin menasa actualmente, pero ta bon pa pensa delanta, prome cu tin cualkier problema. Clarijs ta añadi cu no tin incentivo ni obligacion legal, pero por tin den futuro y APA a mustra e interes pa ta proactivo, traha riba “waterside security” y no warda pa ora algo mester pasa internacionalmente pa autoridadnan bin cu regulacion. Actualmente tin solucionnan pa “waterside security” riba mercado, pero tur ta dirigi na “wafnan di defensa”, o sea e industria di defensa y aplicacionnan di defensa. Esakinan ta sumamente caro, nan no ta atractivo pa uzo den wafnan comercial y aki ta unda cu TNO a wak un oportunidad pa desaroya un sistema nobo, cu lo por tin un prijs mas rasonabel, pa detecta intrusonan den waf for di banda di lama.
ORANJESTAD (AAN): Departamento di Agricultura, Cria y Pesca a encabesa diferente proyectonan durante aña 2013 na vigor di e Sector Primario di nos isla, manera tabata e remodelacion y installacion di molina di biento na Pos di Pavia. E remodelacion y instalacion di molina di biento na e posnan aki ta sumamente importante pa e Agricultor y Criadornan local kende ta depende riba awa dushi pa mantene nan plantacion y bestianan, specialmente mirando e temporada di secura cu Aruba a pasa aden durante aña 2013. Pa aña 2014 meteorologonan di e “Caribbean Institute for Meteorology and Hydrology” a publica diferente estudionan cu ta indica cu e region di Zuid y Centro America ta particularmente vulnerabel pa e peligro di secura, esaki pa motibo di geografia y topografia di e paisnan aki. Mirando e situcacion alarmante cu ta worde premira, Minister Otmar Oduber, Minister encarga cu e Sector Primario di Aruba, mediante e Departamento di Agricultura, Cria y Pesca (Santa Rosa), lo siguie enfoca riba diferente proyectonan pa subsidia e Cunukeronan local cu awa dushi cu ta asina valioso pa nan cosecha y cria.
Proyectonan manera esun di RWZI, limpiesa y mantencion di damnan y como tambe e remodelacion y installacion di molinanan di biento rond di nos isla. Pa aña 2014 Departamento di Agricultura, Cria y Pesca tin riba planesnan pa termina e remodelacion y installacion di molina di biento na Babijn, Calabas, Sero Preto y Cadushi Largo. Esakinan a worde escohi strategicamente pa asegura cu agricultor y criadornan di tur districto di Aruba por yega facilmente na e posnan aki. Otro control extenso cu a worde haci, ta un control via Lands Laboratorium pa determina si e calidad di awa ta bon y tur a Sali negativo di salo y otro bacterianan peligroso manera Ecoli. E meta principal pa cu e remodelacion y installacion di molinanan di biento ta pa genera awa pa nos Agricultor y Criadornan, sinenbargo nos sector primario no ta e unico cu ta benificia di e proyecto aki ya cu parti grandi di nos historia y cultura ta worde salvaguardia por medio di e remodelacion di e posnan cu sigur tin nan balornan sentimental pa hopi. Pa 2014, lo por spera hopi cambionan grandi pa loke ta e parti legislativo di nos Sector
Primario den cual Minister Oduber lo instala diferente commission consistiendo di stakeholdersnan importante, entre nan Santa Rosa mes, cu por traha conhuntamente pa bin por implementa leynan nobo cu lo sostene y aporta na e desaroyo di agricultura, cria y pesca na Aruba. Santa Rosa no solamente lo enfoca ariba produccion di cuminda y e educacion na e hobennan di Aruba, pero tambe lo concentra ariba locual ta e productonan cu ta worde huza durante e proceso cu tin impacto negativo ariba nos medio ambiente, como tambe e importacion di cierto productonan di consume geneticamente modifica cu ta trece un risico grandi pa cu e salud di nos hendenan na Aruba. Minister Otmar Oduber ta sumamente orguyoso di por wak con su visionan poco poco ta bay concretisando nan mes mediante e esfuerzo y dedicacion cu ta ser desplega door di e Santa Rosa. Minister Oduber ta sumamente orguyoso di e proyectonan aki cu ta forma parti essencial di e sobrevivencia di e ofishinan di Agricultura y Cria riba nos isla como tambe ta proteha e hostoria di nos sector primario.
Toyota Tercel a somenta ORANJESTAD (AAN): Ladron a probecha di a bay cu auto di e homber denunciante inicial K. y pa cual K. diabierna despues di merdia a presenta na warda di polis temporalmente situa den Pinda straat pa entrega keho di su Toyota Tercel color blanco A 24155. E homber K. a presenta y a declara di a fia e auto en cuestion pa e bay haci respondi. Pa alrededor di 11’or
y 50 K a bay na un direccion den Sorsaca straat pa e haci diligencia y a staciona Toyota Tercel riba acera y a laga e auto habri cu yabi den dje. Cinco minuut despues K
di 65 aña a caba di haci su diligencia y a regresa na e sitio na unda el a staciona, el a ripara cu e Tercel no ta na e lugar mas, desconocinan a bay cu e auto.
PAGINA 62
DIARIO
Yvonne Webb-Kock, Directora Monumentenbureau
Mantencion grandi di Stadhuis ta e promer proyecto cu nan mes a pinta ORANJESTAD (AAN): Yvonne Webb-Kock, Directora di Monumentenbureau tabata presente y a firma tambe e acuerdo pa un mantencion grandi cu lo worde duna na edificio di Stadhuis, acto cu a tuma lugar dialuna atardi na e monumento mes y cu a conta cu presencia di Minister Otmar Oduber. El a indica cu esaki ta un proyecto cu tin basta aña cerca Monumentenbureau y ta e promer proyecto cu nan mes a pinta, pasobra normalmente nan tabata duna e proyectonan na arkitectonan, pero awor Monumentenbureau mes ta pinta. El a agrega cu ta un orguyo cu Monumentenfonds tin e confianza pa traha hunto cu nan. Ta trata di un proyecto basta grandi y un mantencion hopi grandi cual a worde otorga na Van Kessel en Havenbouw NV pa e suma di 672 mil Florin cu tabata bou di nan raming y a cumplli cu tur e rekisitonan di e bestek. Yvonne Webb-Kock a expresa cu Van Kessel conoce e edificio aki, mirando cu mr. Van Kessel a traha riba e edificio aki na 2006 caba ora el a haci un mantencion grandi, pero cu lamentablemente e tempo ey placa no a alcanza y e palo no a worde haci. Pa tal motibo awe por wak un deterioro hopi grandi na e palo, mirando cu ultimo biaha cu el a haya mantencion tabata na 1998. E edificio aki ta data di 1925 y esun di Zoutmanstraat ta di 1918 y hopi aña pasa e edificio aki tabata un ruina. Directora di Monumentenbureau ta contento cu e edificio a worde rescata, el a worde cumpra door di Gobierno y a worde restaura. Esaki ta e promer proyecto cu su departamento a restaura pa e Gobierno di e tempo ey. “Bo por bisa e ta mi promer baby, pero manera nan ta bisa ora babynan ta bira grandi bo ta laganan cana bay, pero tin biaha ora bo tin yiunan cu no ta scucha, wie niet horen wil moet voelen, nos ta halanan na orea back y bisa
bo tin cu worde drecha be. Esey ta nos meta awe, dus cu nos ta bay drecha e edificio aki”, Yvonne Webb-Kock a duna di conoce. Finalizando el a pidi comprension di publico en general pa e incoveniencianan cu e periodo di construccion por trece cune, pero e ta algo cu despues tur hende lo por aprecia.
DIAMARS 17 DECEMBER 2013


text:
Maduro & Curiel`s Bank, komo partner di Fun Miles ta hasi e posibilidatnan pa spar Fun Miles na MCB imenso!
Fun Miles i Bo Banko Amigu ta trese Fun mas serka di bo i ta hasi bo Banko ainda mas Fun! Probechá komo kliente di MCB i di Fun Miles!
Kòrda registrá bo tarheta di Bankomatiko Smartcard i bo tarheta di Fun Miles via MCB@Home of na kualke brènch di MCB, pa bo haña HOPI Fun miles.
Asina bo registrá bo tarheta di Bankomatiko Smartcard, kada biaha ku bo hasi kompras, bo ta haña Fun Miles outomatikamente.
Kòrda mustra bo tarheta di Fun Miles ora bo hasi kompras na un partner di Fun Miles i bo ta haña Fun Miles dos biaha.
Kòrda:
Kòrda mustra bo tarheta di Fun Miles ora bo hasi kompras ku Bo Bankomatiiko Smartcard na un partner di Fun Miles i bo ta haña Fun Miles dos biaha; Un biaha dor di swaip bo tarheta di Fun Miles i tambe outomátikamente dor ku b’a paga ku bo Bankomatiko Smartcard.
Download your Fun Mules registration form right here


text:
Dama chilena a hera hoga na Palm Island, e ta interna den cuido intensivo
Dialuna mainta a drenta informe di un caso unda un persona lo a hoga na Palm Island, mesora a dirigi tanto polis como ambulans na e sitio. Na yegada di e patruya hunto cu e ambulans nan a compronde cu aki lo ta trata di un dama di nacionalidad Chileno cu a bay snorkel y su amiga cu tabata cun'e a ripara cu e no tabata landando y tambe e liferguard a ripara esey a bati alarma y a core saca e dama fey awa y a inicia cu resucitacion cardio-pulmonar C.P.R. cu bon resultado. E personal di ambulans a sigui cu C.P.R. Y a logra haya pulso. Cu urgencia nan a transporta e dama pa hospital. E dama aki ta di Chile y tin 57 aña y ta interna den cuido intensivo den un situacion delicado.


text:
Noticia Di Dia
Personanan arma a drenta cas y maltrata homber di edad
Diahuebs marduga un señora taxista cu a caba di labora a yega su cas na Juanamortostraat y drentando su cas a keda sorprendi pa...
Partido Democracia Real (PDR) a eligi directiva nobo
Pa medio di e comunicado aki Partido Democracia Real (PDR) ta anuncia cu den un asamblea (Algemene Leden Vergadering ALV), miembro nan di PDR...
Oportunidad pa aplicacion pa aña escolar 2017/ 2018
Oficina di Scolnan Publico ta participa cu tin e oportunidad pa inscripcion di alumno pa e aña escolar 2017-2018 na e scolnan preparatorio (kleuterscholen)...
Presidente electo di Haiti bou sospecho di labamento di placa
Presidente electo di Haiti, Jovenel Moïse ta wordo sospecha di labamento di placa, segun un informe administrativo. E sospechoso aki a lanta cabes bek...
Latina 92.3 cu mas programacion den 2017 pa oyentenan
Latina 92.3 FM den e proximo luna di Februari lo tin programacion actual pa e oyentennan. For di 5or di mainta radio Latina lo...
Homber bou influencia actuando sospechoso cu baranca den man a keda...
Diahuebs marduga patruya di Noord a keda mobilisa pa bay Moko unda lo tin un homber actuando sospechoso cerca di Saliña y lo tabatin...
Presidente nobo di Corte Comun pa Caribe Hulandes di bishita cerca...
E presidente nobo di Corte comun pa Caribe Hulandes, esta Sra. mr. Eunice Saleh, a pasa di bishita na e oficina di e titular...
Shete minero a keda pega den mina despues di un avalancha...
Ekiponan di rescate ta trahando for di oranan di marduga di diaranson, pa rescata por lo menos shete minero pega den un buraco di...
E Forsa Nobo ta boga pa un crecemento responsabel y di...
Durante conferencia di prensa di e plataforma politico POR, lider di e plataforma Otmar Oduber a reaccion ariba informacion treci dilanti di 4000 camber...
Varios persona desapareci despues di un avalancha na Italia
Ekiponan di rescate na Italia a bisa cu tin por lo menos 30 persona disparce despues cu un hotel den centro di e pais...


text:
ORANJESTAD - Un cantidad di yate, boto y hasta canoa tabatin na Nikki Beach diadomingo ultimo pa hunto cu cerbes Chill gosa di e Aruba Boat Fest 2017. Tabatin boto cu for di diasabra caba a mara na e beach pa sigura nan puesto durante e evento. Aunke awacero a cay, asina mes e ambiente a start for di 12’or di merdia cu presentacion di Honey Pot y JEON hunto cu GoGo, NutzBeatz, Sky, Top Rankin y Yeimy. E evento a termina 7:00 pm. Chill ta contento di a organisa e evento e aña aki, despues cu aña pasa nan a patrocin’e. Ta obvio cu tin un interes grandi di doñonan di boto y amantenan di lama y solo pa un evento asina.
ORANJESTAD - Durante di un anochi masha ameno na Aruba Entertainment Center Aruba a cera conoci cu esnan cu lo dirigi Carnaval 63!!! Despues di masha hopi harimento, Tsunami a entretene esnan presente y asina a warda e resultado final.
ORANJESTAD - Aruba tin su propio evento compara cu Fuik Dag na Corsou. Chill Beer ta presenta e ekivalente di Fuik Dag na Aruba diadomingo awor cu yama Aruba Boat Fest. Tur hende prepara yate, boto of canoa, pasobra cerbes Chill ta cla pa trece e ambiente fenomenal di Aruba Boat Fest. Diadomingo awor, dia 15 di januari, santo blanco lo bula y olanan lo lanta pa e evento di aña 2017. Sea for di tera of for di lama percura pa bo ta na Surfside Marina unda musica lo resona y Chill Beer lo domina.
ORANJESTAD – Manera ta tradicion di tur aña, Camara di Comercio y Industria Aruba (KvK) a organisa su prome evento di 2017 cu ta su “New Year’s Celebration”. E evento aki ta pa yama un bonbini na un aña nobo den compania di e miembronan di directiva di KvK. Un invitacion a wordo extendi den nomber di e directiva di KvK na diferente stakeholders tanto den sector priva como sector publico pa nan ta presente na e evento social aki.
ORANJESTAD – Nos Miss Aruba, Srta. Charlene Leslie a sali for di Aeropuerto Internacional Reina Beatrix rumbo pa Manaus, Filipinas unda cu e certamen mundial mas importante lo tuma lugar dia 29 di januari 2017. E hoben Dietista profesional di 24 aña di edad a keda elegi como nos representante pa Miss Universe den luna di augustus 2016 y desde e dia ey e no a para keto. Charlene a sigui un preparacion basta extenso aki na Aruba mes y a wordo guia pa varios profesional cu a dedica oras na e preparacion digno pa un reina universal. Entre otro Charlene a wordo prepara den e area di proyeccion, pasarela, actitud, fotografia, estilismo, makiyahe, cabey, cultura, public speaking, actuacion y sigur a traha riba su apariencia fisico. Un bentaha grandi cu nos reina tin ta su estatura di 1.82 meter, pues e lo sa di saca mas probecho posibel di dje pa asina laga mustra su personalidad y carisma.
ORANJESTAD - SETAR recientemente a firma un contract cu tanto e organizacion di SMAC y MUSICA. Manera ta conoci, tur dos organisacion ta hunga un rol importante pa e exito di nos Carnaval 63 y SETAR ta duna na tur 2 un aporte financiero pa logra esaki.


text:
HULANDA – Na Drenthe y Overijssel a cay e prome sneeuw pa e aña. E capa di sneeuw a wordo ricibi cu hopi entusiasmo pa hopi habitante.
Via e sneeuwradar por a sigui exactamente unda ta sneeuw y unda ta yobe. A pidi pa automobilistanan pa tene cuenta cu slipmento door di e caida leve di sneeuw aki. Den curso di e anochi KNMI a avisa provincianan di costa local, cu camindanan a bira glat door di vriesmento den algun parti muha.
Fuente: De Telegraaf
Un capa di sneeuw na Drenthe y Overijssel
HULANDA – Na Drenthe y Overijssel a cay e prome sneeuw pa e aña. E capa di sneeuw a wordo ricibi cu hopi entusiasmo pa hopi habitante.


text:
Mario Soares, ex presidente Portugues di 92 aña a fayece diasabra, despues cu e tabata interna den hospital for di december. E tabata wordo considera como e tata di democracia di Porgutal.
Soares, un socialista tabata Prome Minister di Portugal na diferente ocasion, y entre e 1986 te cu 1996 e tabata presidente di e pais aki.
El a hunga un rol importante den e Revolucion di Clavel na 1974, un golpi militar cu a pone un fin na e dictadura di 48 aña. Cu su partido Socialista el a hiba Portugal na e caminda di democracio, despues di decadanan di dictadura.
Soares a nace dia 7 december 1924, y e ta bin di un famia cu tabata masha contra di e dictadura Portugues. Bou di e dictador Antonio Salazar (1932- 1968), Soares a wordo aresta 12 biaha . E sucesor di Salazar, Marcello Caetano, a forsa Soares pa bay den exilio na 1970.
El a traha como profesor na Paris y el a dedica masha hopi tempo na su aspiracionnan politico. El a establece contactonan cu hopi politiconan influyente di West Europa y na 1973, hunto cu par di amigo na Alemania, e ta lanta su partido socialista. Un multitud di persona a bin ricibi’e na su yegada na Lisboa, caminda el a yega cu trein. Esaki despues di e caida di e dictadura Portugues.


text:
Oceano
Un Oceano (for di Griego Ὠkeavὸς, "okeanos" Oceanus) ta un krupa grandi di awa salu, anto un komponente prinsipal di e hidrosfera. Aproksimadamente 71% di e superfisio di mundu i(~3.61 x 10 8 km 2) ta kubri pa oceano, un kurpa kontinuoso di awa ku ta dividi den varios oceanonan anto lamanan mas chikitu.
Mas ku mitar di e area ta mas ku 3,000 meter pprofundo. E salinidat averahe di e oceano ta 35 ppt (3.5%) anto kasi tur di e awa ta varia entre 30 i 28 ppt. Sientistanan ta estima ku 230.000 formanan di bida marino di tur tipo ta konosi awendia, pero e total por ta kasi 10 biaha mas hopi.